**คณะสัตวแพทยศาสตร์ มข. ออกหน่วยเพื่อรับบริจาคเลือดเพื่อสัตว์เลี้ยง**

เมื่อวันพฤหัสบดีที่ 11 มิถุนายน 2563 ที่ผ่านมา คณะสัตวแพทยศาสตร์ มหาวิทยาลัยขอนแก่น นำโดย **สพ.ญ.นริชสรา เลิศชัยสถาพร** หัวหน้าโครงการ พร้อมด้วย**น.สพ.กานต์ ยงวณิชย์ นายอนุสิทธิ์ สังคีรี** และ **นางสาวจรรยาภรณ์ ศรีสารคาม** บุคคลากรสังกัดโรงพยาบาลสัตว์ ได้ร่วมกันออกหน่วยเพื่อรับบริจาคเลือดเพื่อสัตว์เลี้ยง ณ ภูเก้าลาบราดอร์ฟาร์ม อำเภอโนนสัง จังหวัดหนองบัวลำภู โดยได้รับการต้อนรับจากเจ้าของสัตว์เลี้ยง ได้แก่ **ว่าที่ร้อยตรียุทธศักดิ์ จันทร์กอง คุณวิภา บาลตาล** และ**คุณมนูญ ขนันทอง** เจ้าของสุนัขที่นำสัตว์เลี้ยงมาร่วมบริจาคเลือด ซึ่งผลการออกหน่วยเพื่อรับบริจาคในครั้งนี้มีสุนัขเข้าร่วม จำนวน 11 ตัว ได้รับเลือดทั้งสิ้น จำนวน 9 ยูนิต ทางคณะขอขอบคุณเจ้าของสัตว์เลี้ยงทุกท่านเป็นอย่างยิ่งที่ร่วมเป็นส่วนหนึ่งทำให้โรงพยาบาลสัตว์ คณะสัตวแพทยศาสตร์ มหาวิทยาลัยขอนแก่น มีเลือดสำรองไว้สำหรับสัตว์ป่วยที่มีความจำเป็นต้องได้รับเลือด ได้รับเลือดอย่างทันเวลา และมีโอกาสรอดชีวิตมากขึ้น